**Ministru kabineta noteikumu projekta**

**„Grozījumi Ministru kabineta 2015.gada 24.februāra noteikumos Nr.103 „Bezdarbnieka un darba meklētāja statusa piešķiršanas kārtība un statusa piešķiršanai nepieciešamie dokumenti”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2017.gada 31.martā stājās spēkā Ministru kabineta 2017.gada 28.marta noteikumi Nr. 172 „Bezdarbnieku uzskaites un reģistrēto vakanču informācijas sistēmas noteikumi” (turpmāk – noteikumi Nr.172), kas nosaka Bezdarbnieku uzskaites un reģistrēto vakanču informācijas sistēmas (turpmāk – informācijas sistēma BURVIS) struktūru, tajā iekļaujamos datus un to apstrādes noteikumus un kārtību. Tāpat 2018.gada 1.martā stāsies spēkā Oficiālās elektroniskās adreses likums, kas, tajā skaitā, paredz Iedzīvotāju reģistrā reģistrētām fiziskām personām no 14 gadu vecuma iespēju no 2018.gada 1.jūnija brīvprātīgi izmantot oficiālo elektroniskā pasta adresi saziņai ar valsts iestādēm. Saskaņā ar Ministru kabineta 2016.gada 5.janvāra sēdes protokollēmuma Nr.1 28.§ 13.punktu visām ministrijām ir uzdots izvērtēt to kompetencē esošos tiesību aktus un līdz 2017.gada 1.jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |    1) Līdz noteikumu Nr.172 spēkā stāšanās informācijas sistēmā BURVIS iekļaujamo bezdarbnieku un darba meklētāju personas datu apjoms bija daļēji noteikts Ministru kabineta 2015.gada 23.februāra noteikumos Nr.103 „Bezdarbnieka un darba meklētāja statusa piešķiršanas kārtība un statusa piešķiršanai nepieciešamie dokumenti” (turpmāk – noteikumi Nr.103). Ievērojot, ka noteikumi Nr.172 precīzi nosaka informācijas sistēmā iekļaujamo personas datu apjomu, lai novērstu tiesību normu dublēšanos, nepieciešams veikt grozījumus noteikumos Nr.103.Ņemot vērā iepriekš minēto, noteikumu Nr.103 5. punktā tiek svītrota norāde par informācijas sistēmā BURVIS iekļaujamajiem datiem un tiek noteikts, ka informāciju par personu, kurai piešķir bezdarbnieka vai darba meklētāja statusu, Nodarbinātības valsts aģentūra apstrādā informācijas sistēmā BURVIS saskaņā ar noteikumos Nr.172 noteikto. Attiecīgi precizēts arī MK noteikumu Nr.103 6.punkts, nosakot, ka bezdarbnieka un darba meklētāja statusa piešķiršanai nepieciešamos datus apstrādei informācijas sistēmā BURVIS aģentūra saņem no personas un valsts informācijas sistēmām. Papildus tiek precizēts noteikumu Nr.103 7.punkts, svītrojot norādi par informācijas sistēmā BURVIS iekļaujamajiem datiem un tiek noteikts, ka pēc personas atbilstības bezdarbnieka vai darba meklētāja statusam izvērtēšanas aģentūra pieņem lēmumu par bezdarbnieka vai darba meklētāja statusa piešķiršanu vai par atteikumu to piešķirt un attiecīgo lēmumu paziņo personai, kā arī ievada informācijas sistēmā ziņas par pieņemto lēmumu. Personas atbilstību bezdarbnieka vai darba meklētāja statusam izvērtē un lēmumu par statusa piešķiršanu vai atteikumu to piešķirt pieņem arī gadījumos, ja persona bija iesniegusi iesniegumu, neierodoties Nodarbinātības valsts aģentūrā personīgi, un aģentūras noteiktajā dienā neierodas aģentūrā. 2)  Bezdarbnieku un darba meklētāju atbalsta likuma 10.panta ceturtā daļa un 15.panta 1.1 daļa noteic, ka iesniegumu bezdarbnieka vai darba meklētāja statusa piešķiršanai persona iesniedz Nodarbinātības valsts aģentūrai. Turklāt minētajās tiesību normās personai tiek nodrošināta iespēja iesniegt iesniegumu, izmantojot vienotajā valsts un pašvaldību pakalpojumu portālā [www.latvija.lv](http://www.latvija.lv) šim nolūkam izveidotu tiešsaistes formu, lietojot portālā pieejamos autentifikācijas līdzekļus. Šobrīd noteikumu Nr.103 3. un 4.punkts paredz, ka persona var pieteikties bezdarbnieka vai darba meklētāja statusa piešķiršanai, iesniedzot iesniegumu personīgi, ar drošu elektronisko parakstu parakstītu iesniegumu ar laika zīmogu vai nosūtot iesniegumu pa pastu. Ievērojot, ka tiesības iesniegt valsts iestādēs dokumentus elektroniskā veidā tiek noteiktas attiecīgi Elektronisko dokumentu likumā un Oficiālās elektroniskās adreses likumā, Noteikumu Nr.103 4.punkts tiek precizēts, norādot, ka Noteikumu Nr.103 4.punktā noteiktā kārtība tiek piemērota gadījumos, kad iesniegums bezdarbnieka vai darba meklētāja statusa piešķiršanai netiek iesniegts personīgi, ierodoties kādā no Nodarbinātības valsts aģentūras filiālēm.  |
| 3. | Projekta izstrādē iesaistītās institūcijas | Nodarbinātības valsts aģentūra |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* Aģentūrā reģistrētajiem bezdarbniekiem un darba meklētājiem (tai skaitā tiem darba meklētājiem, kas nav reģistrējušies Aģentūrā, bet iekļauj savus dzīves gājuma aprakstus (CV) informācijas sistēmā BURVIS);

Atbilstoši Aģentūras statistiskajai informācijai:* 2017.gada aprīļa sākumā 76 435 personas atradās bezdarbnieka statusā, savukārt 196 personas atradās darba meklētāja statusā;
 |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības neparedz izmaiņas iesnieguma bezdarbnieka vai darba meklētāja statusa piešķiršanai iesniegšanas kārtībā. Saskaņā ar spēkā esošajiem normatīvajiem aktiem (Bezdarbnieku un darba meklētāju atbalsta likumu un noteikumiem Nr.103) personai tiek nodrošināta iespēja iesniegt iesniegumu bezdarbnieka vai darba meklētāja statusa piešķiršanai elektroniski. Ievērojot minēto, ar oficiālās elektroniskās adreses ieviešanu tiks nodrošināts papildus veids iesnieguma iesniegšanai elektroniskā veidā, kas nemaina iesniegumu apstrādāšanas kārtību. Līdz ar to paredzētās izmaiņas neietekmē aģentūras un iesniedzēju administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2017.gada aprīlī sabiedrības līdzdalības nolūkos tika ievietots Labklājības ministrijas tīmekļa vietnē. |
| 2.  | Sabiedrības līdzdalība projekta izstrādē  | Noteikumu projekts 2017.gada aprīlī sabiedrības līdzdalības nolūkos tika ievietots Labklājības ministrijas tīmekļa vietnē. |
| 3. | Sabiedrības līdzdalības rezultāti  | Individuālie sabiedrībaslocekļu vērtējumi par Noteikumu projektu nav saņemti.Noteikumu projekts oficiālās saskaņošanas ietvaros tiks saskaņots ar Latvijas Darba devēju konfederāciju, Latvijas Brīvo arodbiedrību savienību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikuma projekta izpildi nodrošinās Nodarbinātības valsts aģentūra. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neietekmē pārvaldes institūciju funkcijas un institucionālo struktūru, kā arī neparedz jaunu institūciju izveidošanu un esošu institūciju likvidāciju vai reorganizāciju.  |
| 3.  | Cita informācija | Nav. |

*Noteikumu projekts anotācijas III, IV un V sadaļu neskar.*

Labklājības ministrs J.Reirs

Iļjina, 67021616

Olga.Iljina@lm.gov.lv